In de Diepte-natuurreservaat

Die In de Diepte-natuurreservaat naby Sabie beskerm ‘n veldtipe wat bedreig word deur die uitbreiding van plantasies.

Hierdie reservaat van 943 ha beslaan ‘n deel van die opvanggebied van die Blyderivier op die plaas In de Diepte waar nog geen dennebome aangeplant is nie. Daar is nog oorgeblewe stroke oewerbos en grasland. 

Artefakte in die gebied dui op vroeë menslike bewoning. In ‘n deel van die Treurrivier kom die enigste bevolking van die Treurrivier-ghieliemientjie voor. Die rooivlerkpatrys en die bergpatrys is ook spesies in gevaar. Wildsbokke wat in die klowe woon, is die oorbietjie, vaalribbok en die rooiduiker.

Bibliografie
 sabie.co.za/about/natural_heritage.html#in-de-diepte

Kategorie:Natuurreservate in Mpumalanga